
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 829 


2 Οκτωβρίου 1995 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανανέωση της τριετοϋς θητείας των μελών του Γνωμο- 

δοτικού Συμβουλίου του Μουσείου Ε.Ν. 

Τροποποίηση ΟΕΥ Δήμου Σπετσών Ν. Αττικής. 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρίθ. 4118.14/27/95 (1) 

Ανανέωση της τριετοϋς θητείας των μελών του Γνωμοδο- 
τικοϋ Συμβουλίου του Μουσείου Ε.Ν. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 9 του Νόμου 1940/91 (ΦΕΚ 40 Α718.3.91) 
«Περί ιδρύσεως Μουσείου Εμπορικής Ναυτιλίας». 

2. Την με αρίθ. 4117.10/10/94/10.1.94 Απόφαση ΥΕΝ 
(ΦΕΚ 7 Β711.1.94) «Τροποποίηση Γνωμοδοτικού Συμ¬ 
βουλίου Μουσείου Εμπορικής Ναυτιλίας». 

3. Την με αριθ. 4117.10/112/95/6.6.95 Απόφαση ΥΕΝ 
(ΦΕΚ 535 Β721.6.95) «Τροποποίηση Γνωμοδοτικοϋ Συμ¬ 
βουλίου Μουσείου Εμπορικής Ναυτιλίας». 

4. Το με αριθμ. 100/9.2.1995 ΡΑΧ της Ε.Ε.Ε. 

5. Το από 27.7.1995 έγγραφο της Ε.Ε.Ν.Σ./ 
ΛΟΝΔΙΝΟΥ 

6. Το με αριθμ. 40/13.2.1995 έγγραφο της Ε.Ε.Α. 

7. Το με αριθ. 93/9.2.1995 έγγραφο του Ν.Ε.Ε. 

8. Το με αριθμ. 1521/12.4.1995 έγγραφο της Π.Ν.Ο., 
αποφασίζουμε: 

1. Τον ορισμό των παρακάτω ως μελών στο Γνωμοδο- 
τικό Συμβούλιο του Μουσείου Εμπορικής Ναυτιλίας: 

Α. ΤΑΚΤΙΚΑ ΜΕΛΗ 

1. Γεώργιο ΦΟΥΣΤΑΝΟ, Εκπρόσωπο Ε.Ε.Ε. 

2. Σπύρο Μ. ΠΟΛΕΜΗ, Αντιπρόεδρος Ε.Ε.Ν.Σ./ 
ΛΟΝΔΙΝΟΥ 

3. Βασίλειο ΑΓΑΠΗΤΟ, Εκπρόσωπο Ε.Ε.Α. 

4. Γεώργιο ΛΑΝΑΡΑ, Εκπρόσωπο Ν.Ε.Ε. 

5. Ιωάννη ΧΑΛΑ, Γεν. Γραμματέα Π.Ν.Ο. 

6. Νικόλαο ΤΣΑΜΗ, Εκπρόσωπο Π.Ν.Ο. 

Β. ΑΝΑΠΛΗΡΩΜΑΤΙΚΑ ΜΕΛΗ 

1. Δρα Ματθαίο Δ.ΛΩ, Εκπρόσωπο Ε.Ε.Ε. 


2. Διαμαντή Κ. ΠΑΤΕΡΑ, Εκπρόσωπο Ε.Ε.Ν.Σ./ 
ΛΟΝΔΙΝΟΥ 

3. Τριαντάφυλλο ΠΑΠΑΓΕΩΡΓΙΟΥ, Εκπρόσωπο 
Ε.Ε.Α. 

4. Γεώργιο ΓΡΑΤΣΟ, Εκπρόσωπο Ν.Ε.Ε. 

5. Αριστείδη ΚΩΛΕΤΣΗ, Εκπρόσωπο Π.Ν.Ο. 

6. Ιωάννη ΜΑΝΟΥΣΟΓΙΑΝΝΑΚΗ, Εκπρόσωπο Π.Ν.Ο. 
Γραμματέας του Γνωμοδοτικού Συμβουλίου ορίζεται ο 

Ανθ/ρχος ΛΣ ΚΑΤΣΟΥΛΗΣ Μ. (ΥΕΝ/ΔΑΝ) με αναπληρωτή 
τον Υποπ/ρχο ΛΣ Ν1ΚΗΤΑΚΗ ΣΠ. (ΥΕΝ/ΔΘΚΜ). 

2. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού. 

3. Η απόφαση αυτή νσδημοσιευθεΐ στην Εφημερίδα της 
Κυβερνήσεως. 

Πειραιός, 19 Σεπτεμβρίου 1995 

Ο ΥΠΟΥΡΓΟΣ 

ΓΕΩΡΓΙΟΣ ΚΛΤΣΙΦΑΡΑΣ 
-♦- 

Αριθ. 4273 (2) 

Τροποποίηση ΟΕΥ Δήμου Σπετσών Ν. Αττικής. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ ΠΕΙΡΑΙΑ 

Έχοντας υπόψη: 

1. Τις διατόξεις του Ν. 1586/86. 

2. Τις διατάξεις των Π.Δ. 37α/87 και 22/90. 

3. Τις διατάξεις του άρθρου 12 του Ν. 1188/81, όπως 
συμπληρώθηκαν με το αρθρ. 26 του Ν. 1832/82 και αντι- 
καταστάθηκαν με την παρ. 5 του άρθρου 8 του Ν. 2307/ 
1995 και τις διατάξεις των Ν. 2130/94, Ν. 2190/94 και 
τουΝ. 2218/94. 

4. Την με αριθμ. πρωτ. ΔΙΚΠ.Ρ/Φ.2/3210/1.4.86 εγκύ¬ 
κλιο Υπ. Προεδρίας της Κυβέρνησης και Γεν. Διαταγή 59 
αριθ. πρωτ. 53560/6.8.86 Υπ. Εσωτερικών. 

5. Την 139/1993 απόφαση του Δημοτικού Συμβουλίου 
Σπετσών με την οποία τροποποιείται ο ΟΕΥ του Δήμου 
Σπετσών. 

6. Τη σύμφωνη γνωμοδότηση του Υπηρεσιακού Συμ¬ 
βουλίου προσωπικού ΟΤΑ που διατυπώθηκε στο 3/95 
πρακτικό αυτού, αποφασίζουμε: 

Εγκρίνουμε την τροποποίηση του Ο.Ε.Υ. του Δήμου 

Σπετσών ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΣΠΕΤΣΩΝ 

Άρθρο 1 

Η όλη υπηρεσία του Δήμου οργανώνεται σε μία (1) διεύ¬ 
θυνση Διοικητικών και Οικονομικών Υπηρεσιών και σε 
τέσσερα (4) Τμήματα. 

Άρθρο 2 

1. Δ/νση Διοικητικών και Οικονομικών Υπηρεσιών 
α. Γραφείο Δημάρχου 
β. Γραφείο Διευθυντού 

Ιο Τμήμα Διοικητικό 

1. Γ ραφείο Διοίκησης - Δημοτικού Συμβουλίου - Δημαρ¬ 
χιακής Επιτροπής Προσωπικού και Δημοτικής Αστυνο¬ 
μίας. 

2. Γραφείο Αστικοδημοτικής κατάστασης Μητρώων, 
Στρατολογίας, Πολιτικών γόμων. 

3. Γ ραφείο Πολιτιστικών εκδηλώσεων Κοινωνικής Πρό¬ 
νοιας Παιδείας και Αθλητισμού. 

4. Γραφείο Πρωτοκόλλου Διεκπεραίωσης Αρχείου Ενη¬ 
μέρωσης πολίτη. 

2 ο Τμήμα Οικονομικό 

1 . Γ ραφείο βεβαιώσεως φόρων - τελών - δικαιωμάτων 
Δημοτικής περιουσίας Προϋπολογισμού Απολογισμού. 

2. Γ ραφείο εκκαθάρισης και εντολής δαπανών προμη¬ 
θειών 

3ο Τμήμα Ταμιακής Υπηρεσίας 

1. Γ ραφείο εσόδων - εξόδων 

4ο Τμήμα Τεχνικό 

1. Γραφείο προγραμματισμού - Μελετών οδοποιίας 
πλατειών - κτιρίων σχεδίου πόλης απαλλοτριώσεων 

2. Γραφείο Καθαριότητας περισυλλογής απορριμμάτων 
καθαριότητας κοινοχρήστων χώρων 

3. Γραφείο κήπων και δενδροστοιχειών 

4. Γραφείο Ύδρευσης 

Τα ανωτέρω γραφεία είναι λειτουργικά και όχι αυτοτελή. 
Άρθρο 30 

Οι θέσεις του προσωπικού του Δήμου διαρθρώνονται σε 
κλάδους βαθμούς και ειδικότητες ως εξής: 

Κατηγορία Π.Ε. Διοικητικό Προσωπικό 
1. Κλάδος Π.Ε. 1 Διοικητικού 
θέοεις 1 με βαθμό Δ-Α 

Κατηγορία Τ.Ε. 

1. Κλάδος Τ.Ε. 17 Διοικητικών Λογιστικών 
θέσεις 1 Διοικητικών λογιστικών με βαθμό Δ-Α 

Κλάδος Τ.Ε. 19 Πληροφορικής 
θέσεις 1 με βαθμό Δ-Α 

Κατηγορία Δ.Ε. 

1. Κλάδος Δ.Ε. 1 Διοικητικού 
θέσεις 6 με βαθμό Δ-Α 

2. Κλάδος ΔΕ 14 

θέσεις μία (1) με βαθμό Δ-Α 

3. Κλάδος ΔΕ 15 

θέσεις μία (1) με βαθμό Δ-Α 

4. Κλάδος ΔΕ 23 Ειδικό προσωπικό (Δημοτική Αστυνο¬ 
μία) 

θέσεις δύο (2) με βαθμό Δ-Α 

5. Κλάδος ΔΕ 38 Προσωπικό Η/Υ 
θέσεις μία (1) με βαθμό Δ-Α 


Κατηγορία Υ.Ε. 

1. Κλάδος ΥΕ 1 

θέσεις (1) μία με βαθμό Ε-Β 

2. Κλάδος ΥΕ 16 Καθαριστριών Καθαριστών Εσωτερι¬ 
κών χώρων 

θέοεις μία (1) με βαθμό Ε-Β 

ΤΕΧΝΙΚΟ ΠΡΟΣΩΠΙΚΟ 
Κατηγορία ΠΕ 

1. Κλάδος ΠΕ3 Πολιτικών μηχανικών 
θέσεις (1) μία 

2. Κατηγορία ΔΕ 

1. Κλάδος ΔΕ 4 Μηχανοσταοιαρχών 
θέσεις (1) μία με βαθμό Δ-Α 

2. Κλάδος ΔΕ 24 Ηλεκτρολόγων 
θέσεις μία (1) με βαθμό Δ-Α 

3. Κλάδος ΔΕ 29 Οδηγών αυτοκινήτων 
θέσεις δύο (2) με βαθμό Δ-Α 

4 Κλάδος ΔΕ 30 Τεχνικών 

θέσεις δύο (2) με βαθμό Δ-Α εκ των οποίων η μία θέση 
υδραυλικού και η δεύτερη θέση Τεχνίτη οδοποιίας 

5. Κλάδος ΔΕ 35 Κηπουρών 
θέσεις μία (1 > με βαθμό Δ-Α 

3. Κατηγορία ΥΕ 

1. Κλάδος ΥΕ 16 

θέσεις ένδεκα (11) μία με βαθμό Ε-Β 
εκ των οποίων 

α. 8 οκτώ θέσεις Εργατών Καθαριότητας 
β. 1 μία θέση Ελεγκτού υδρομέτρων 
γ. 1 μία θέση εργάτη Ύδρευσης 
δ. 1 μία θέση εργάτη κήπων και δενδροστοιχειών 
θέσεις με σχέση εργασίας Ιδιωτικού Δικαίου Αορίστου 
χρόνου που κατέχεται 

Μία (1) θέση εργάτη Γ ενικών Καθηκόντων. Η θέση αυτή 
με αποιοδήποτε τρόπο κενωθεί καταργείται. 

Άρθρο 4 

Τα προσόντα διορισμού που απαιτούνται κατά κατηγο¬ 
ρία, κλάδο, ειδικότητα, καθορίζονται σύμφωνα με το Π. Δ/ 
γμα 37α/1987 καθορισμός προσόντων διοιρισμού (προ- 
σοντολόγιο - Κλαδολόγιο ΦΕΚ 11/4.2.87 τεύχος Α Νόμος 
2085/α/170/20.10.1992 και τον Νόμο 2190/94/ΦΕΚ 
28/3.3.1994. 

Άρθρο 5 

Εκ του διορισμού των καθηκόντων των περιορισμών του 
χρόνου εργασίας, της Αστικής ευθύνης, των δικαιωμάτων 
των αδειών, των μεταβολών της υπηρεσιακής κατάστα¬ 
σης, των ηθικών αμοιβών, των πειθαρχικών αδικημάτων, 
των ποινών της λύσης της υπαλληλικής σχέσης της ιατρο¬ 
φαρμακευτικής και Νοσοκομειακής περίθαλψης και των 
εξόδων κηδείας καθενός των προβλεπομένων από τον 
παρόντα οργανισμό τακτικών μονίμων υπαλλήλων διέπο- 
νται από τις διατάξεις των Νόμοων 1188/81,1586/1986, 
2085/92 και 2190/94 περί καταστάσεως προσωπικού και 
ρυθμίσεις θεμάτων κλπ. 

Άρθρο 6 

Ως προϊστάμενοι των τμημάτων της Δ/νσης Διοικητικών 
και Οικονομικών Υπηρεσιών επιλέγονται οι υπάλληλοι του 
κλάδου ΠΕΙ, ΤΕ 17, ΔΕ 1. 

Προϊστάμενος του τμήματος τεχνικού επιλέγεται υπάλ¬ 
ληλος των κλάδων ΠΕ3, ΔΕ 4, ΔΕ 29, ΔΕ 30, ΔΕ 35, ΔΕ 
38. 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Η αναπλήρωαη των προϊσταμένων θα γίνεται σύμφωνα 
με τις διατάξεις του άρθρου 13 του Ν. 1586/86. 

Αρθρο 7 

Οι αρμοδιότητες που καθορίζονται από τον Οργανισμό 
Εσωτερικής Υπηρεσίας θα ασκούνται από τις ανάλογες 
υπηρεσίες τα τμήματα και τα Γραφεία της. Η κατανομή 
του προσωπικού θα αποφασίζεται από τον Δήμαρχο σύμ¬ 
φωνα με τις ανάγκες των υπηρεσιών. 

Άρθρο 8 

Αρμοδιότητες Υπηρεσιακών μονάδων 

Γραφείο Διοίκησης - Δημοτικού Συμβουλίου - Δημαρ¬ 
χιακής Επιτροπής προσωπικού και Δημοτικής Αστυνο- 
μίας. 

Καταρτίζει την ημερήσια διάταξη των συνεδριάσεων του 
Δημοτικού Συμβουλίου κατά την ισχύουσα Νομοθεσία κοι¬ 
νοποιεί αυτή στα μέλη των οργάνων Δ.Σ. και επιμελείται 
για την προετοιμασία των σχετικών αποφάσεων. 

Τηρεί τα πρακτικά των συνεδριάσεων, Αρχείο αποφά¬ 
σεων και μεριμνά για την επικύρωση των πρακτικών και 
την προώθηση των σχετικών αποφάσεων για έγκριση, για 
την παρακολούθηση της πορείας των αποφάσεων κ.λ.π. 
στην αρμόδια Δημόσια Αρχή και σε συνέχεια στις αρμόδιες 
υπηρεσίες για εκτέλεση. 

Την παρακολούθηση των υποθέσεων παραπέμφθηκαν 
σε αρμόδιες υπηρεσίες για πληρέστερη μελέτη και την 
έγκαιρη εισαγωγή τους στο Δημοτικό Συμβούλιο για λήψη 
απόφασης, Ομοίως και για τα πρακτικά της Δημαρχιακής 
Επιτροπής. 

Φροντίζει για την εφαρμογή των διατάξεων των νόμων 
και Προεδρικών Διαταγμάτων και γενικά περί της κατα- 
στάσεως του προσωπικού του Δήμου. 

Εισηγείται, καταρτίζει και εκτελεί τις αποφάσεις της 
Διοίκησης και τη σχετική αλληλογραφία περί διορισμού 
προαγωγών, απολύσεων, αποδοχής παραιτήσεων, μετα¬ 
θέσεων, τοποθετήσεων, πειθαρχικού Δικαίου, χορηγή¬ 
σεων αναρρωτικών και κανονικών αδειών, παροχής κάθε 
μισθολογικής προσαύξησης κ.λ.π. των τακτικών και εκτά¬ 
κτων υπαλλήλων και εργατοτεχνιτών του Δήμου. 

Εισηγείται στο Υπηρεσιακά Συμβούλιο κάθε απόφαση 
των υπαλλήλων που ανήκει κατά Νόμο στην αρμοδιότητά 
του και στη συνέχεια ενεργεί κατάλληλα πάνω στις γνωμα¬ 
τεύσεις ή αποφάσεις που εκδόθηκαν απδ αυτά. 

Κοινοποιεί στο Τμήμα της Ταμιακής Υπηρεσίας όλες τις 
μισθολογικές μεταβολές των υπαλλήλων του Δήμου (επι¬ 
βολή προστίμων, κρατήσεις, καταλογισμούς, αυξήσεις 
αποδοχών κ.λ.π.), καθώς και όλα τα παραστατικά τα σχε¬ 
τικά με τις παρουσίες και τις υπερωρίες όλου ταυ προσω¬ 
πικού. 

Εκδίδει τα πάσης φύσεως πιστοποιητικά και βεβαιώσεις 
των τακτικών υπαλλήλων και εργατών που έχουν σχέση με 
την υπηρεσία του στο Δήμο. 

Τηρεί το Μητρώο και τους ατομικούς υπηρεσιακούς φα- 
κέλλους του τακτικού προσωπικού υπαλλήλων και εργα¬ 
τών. 

Επιμελείται της συντάξεως και της τηρήσεως σε αρχείο 
των συμβάσεων εργασίας του εκτάκτου προσωπικού. 

Διαχειρίζεται κάθε υπόθεση που σχετίζεται με την απο¬ 
νομή της συντάξεως και του βοηθήματος του ΤΑΔΚΥ 
στους υπαλλήλους του Δήμου που εξέρχονται απά την 
Υπηρεσία. Ενημερώνει το προσωπικό πάνω στα προγράμ¬ 
ματα για σεμινάρια, συνέδρια κ.λ.π. με στόχο την επιμόρ¬ 
φωσή του. 


Συνεργάζεται με τις αντίστοιχες υπηρεσίες της Αστυνο¬ 
μίας, του Λιμεναρχείου των Υπουργείων Κοιν. Υπηρεσιών, 
ΥΠΕΧΩΔΕ κ.λ.π. για τον καθορισμό κοινού προγράμματος 
αντιμετώπισης των παραβάσεων. 

Προστατεύει από κάθε μόλυνση το περιβάλλον, ελέγχο¬ 
ντας τα απόβλητα των επιχειρήσεων και οικιών. 

Επίσης ελέγχει την αφισσορϋπανση, ηχορύπανση και 
γενικά κάθε μορφής ρύπανσης και είναι υπεύθυνο για την 
αποκατάσταση του περιβάλλοντος. 

Ελέγχει την κυκλοφορία των οχημάτων μέσα στα όρια 
της πόλης και εποπτεύει τους χώρους που βρίσκονται πι¬ 
νακίδες σταθμεύσεως και επιβάλλει τις ανάλογες κυρώ¬ 
σεις. 

Εφαρμόζοντας τη Νομοθεσία ελέγχει τις άδειες οικο¬ 
δόμησης που εκδίδει η Υπηρεσία Πολεοδομίας και την 
ενημερώνει για τυχόν παραβάσεις. 

Επίσης ελέγχει τις άδειες καταλήψεως πεζοδρομίων, 
πλατειών και λοιπών κοινοχρήστων χώρων καθώς και τις 
άδειες πλανόδιων μικροπωλητών. 

Ελέγχει τις τυχόν παράνομες επεκτάσεις των ακινήτων, 
το κλείσιμο των ρεμμάτων, τις διαρροές λυμάτων ή δυσο¬ 
σμιών. 

Για κάθε παράβαση εφαρμόζει τις προβλεπόμενες από 
τους νόμους ανάλογες κυρώσεις. 

ΓΡΑΦΕΙΟ ΑΣΤΙΚΟΔΗΜΟΤΙΚΗΣ ΚΑΤΑΣΤΑΣΗΣ 
ΜΗΤΡΩΩΝ ΣΤΡΑΤΟΛΟΓΙΑΣ ΠΟΛΙΤΙΚΩΝ ΓΑΜΩΝ 

Τηρεί τα δημοτολόγια του Δήμου και μεριμνά για την 
ενημέρωσή τους με εγγραφές, διαγραφές κ.λ.π. μεταβο¬ 
λές. 

Συντάσσει τις απαιτσϋμενες πράξεις Δημάρχου περί εγ¬ 
γραφών και μεταβολών (διαγραφές λόγω θανάτου, διορ- 
θώσεως ηλικιών ανδρών και γυναικών, συμπλήρωση στοι¬ 
χείων που λείπουν εγγραφή αδήλωτων, κ.λ.π.) στα Δημο¬ 
τολόγια μεριμνά για την υποβολή τούτων στην Νομαρχία 
προς έγκριση ως και την κοινοποίηση τούτων αρμο- 
δίως. 

Τηρεί το αρχείο των εκδιδομένων πράξεων Δημάρχου 
σχετικών επί του Δημοτολογίου και Ιθαγένειας και των επ' 
αυτών εγκριτικών της Νομαρχίας. 

Τηρεί τους οικογενειακούς φακέλλους των εις το Δημο¬ 
τολόγιο εγγεγραμμένων Δημοτών και αλφαβητικό ευρετή¬ 
ριο καρτελών των οικογενειών τους. 

Εκδίδει απά το Δημοτολόγιο πιστοποιητικά προσωπικής 
και οικογενειακής κατάστασης και τηρεί στο αρχείο τα 
σχέδια των εκδιδομένων πιστοποιητικών οικογενειακής 
κατάστασης. 

Ενεργεί τις εγγραφές των Δημοτών λόγω αποκτήσεως 
της Ελληνικής Ιθαγένειας και διαγραφές αυτών λόγω απω- 
λείας. 

Επιμελείται της έκδοσης πιστοποιητικών Ιθαγένειας για 
κάθε χρήση. 

Προσυπογράφει όλα τα εκδιδόμενα πιστοποιητικά, τις 
αποφάσεις του Δημάρχου επί των μεταβολών στα Δημο¬ 
τολόγια, καθώς και την υπηρεσιακή αλληλογραφία η οποία 
διεξάγεται από αυτά. 

Εφαρμόζει την ισχύουσα Νομοθεσία περί Δημοτολο- 
γίου. 

Συντάσσει, ενημερώνει και τηρεί υπεύθυνα τα Μητρώα 
Αρρένων ειδικότερα. 

Καταρτίζει ετησίως τα Μητρώα Αρρένων, τα ενημερώ¬ 
νει και τηρεί αρχείο των αποφάσεων και μεταβολών που 
επέρχονται σ' αυτά. 

Ενεργεί όλη την αλληλογραφία την σχετιζομένη με τα 

Μητρώα Αρμένων και εκδίδει εξ αυτών τα απαιτούμενα πι¬ 
στοποιητικά. 

Καταρτίζει τους στρατολογικούς πίνακες. 

Φροντίζει για την ενημέρωση των υπόχρεων προς την 
υποβολή δελτίων επιλογής. Εκδίδει τα απαιτούμενα πι¬ 
στοποιητικά για την απαλλαγή των υπόχρεων από τις 
στρατιωτικές τους υποχρεώσεις, καθώς και για την εισα¬ 
γωγή των ενδιαφερομένων στις διάφορες στρατιωτικές 
σχολές, 

Εφαρμόζει την ισχύουσα Νομοθεσία περί Στρατολο¬ 
γίας. 

Επίσης ασχολείται με κάθε θέμα που αφορά την διαδι¬ 
κασία τέλεσης πολιτικών γόμων. 

ΓΡΑΦΕΙΟ ΠΟΛΙΤΙΣΤΙΚΩΝ ΕΚΔΗΛΩΣΕΩΝ 
ΚΟΙΝΩΝΙΚΗΣ ΠΡΟΝΟΙΑΣ ΠΑΙΔΕΙΑΣ ΚΑΙ ΑΘΛΗΤΙΣΜΟΥ 

Οργανώνει τις τελετές, δεξιώσεις και γεύματα του Δή¬ 
μου, την υποδοχή Φιλοξενία και ξενάγηση προσωπικοτή¬ 
των ή ομάδων προσώπων της ημεδαπής και αλλοδαπής, 
καθώς και τις επαφές με δημοτικούς άρχοντες του Εξωτε¬ 
ρικού. Συνεργάζεται επίσης με τους αρμοδίους φορείς 
της Δημόσιας Διοίκησης για την διοργάνωση των επισή¬ 
μων τελετών. 

Μεριμνά για ην εκτύπωση προσκλήσεων και για την 
έγκαιρη αποστολή τους προς τα πρόσωπα που καλούνται 
στις διοργανούμενες από τον Δήμο εκδηλώσεις. 

Μεριμνά για την κατάλληλη διακόσμπση του Δημαρχια¬ 
κού Καταστήματος και των αιθουσών αυτών, κατά τις 
διοργανούμενες από το Δήμο τελετές και δεξιώσεις. 

Μεριμνά για το σημαιοστολισμό και την φωταγώγηση 
της πόλης και των δημοτικών καταστημάτων κατά τις εθνι¬ 
κές και λοιπές εορταστίκές εκδηλώσεις. Οργανώνει διά¬ 
φορες πνευματικές και πολιτιστικές εκδηλώσεις του Δή¬ 
μου και μεριμνά για την προβολή αυτών. 

Τηρεί αρχείο φωτογραφικού υλικού (σε Αλμπουμ) των 
εκδηλώσεων του Δήμου. Εκτελεί κάθε υπηρεσία σχετική 
με την άσκηση της Δημοτικής Κοινωνικής Πρόνοιας προς 
τους απόρους και αναξιοπαθοϋντες δημότες (βοηθήματα, 
φαρμακευτική περίθαλψη, ταφή απόρων κ.λ.π. 

Εις την αρμοδιότητα αυτού ανάγεται και η παροχή δω¬ 
ρεάν ιατρικής περίθαλψης στο Σταθμό Α' Βοηθειών και η 
εισαγωγή των ασθενών δημοτών σε Νοσοκομείο με το 
ασθενοφόρο του Δήμου. 

Επιμελείται για τα θέματα ενίσχυσης απόρων δημοτών 
κατά τις γιορτές των Χριστουγέννων και του Πάσχα, της 
απονομής βραβείων στους αριστούχους μαθητές, καθώς 
επίσης και κάθε άλλη εκδήλωση που αφορά μέριμνα για 
κάλυψη κοινωνικών αναγκών. 

Ασχολείται με την οργάνωση και διεξαγωγή όλων των 
αθλητικών εκδηλώσεων σε συνεργασία και με άλλους φο¬ 
ρείς. 

Μεριμνά για την δημιουργία αθλητικών χώρων, δίνοντας 
τη δυνατότητα στους δημότες για ελεύθερη άσκηση. 

Δημιουργεί τις προϋποθέσεις για την ανάπτυξη του μα¬ 
ζικού λαϊκού αθλητισμού. 

Παρακολουθεί το δημοτικό γήπεδο και μεριμνά για την 
καλή λειτουργία, φροντίζει για τις ελλείψεις τους και επι¬ 
μελείται για την συνεχή συντήρηση των εγκαταστάσεων 
για την εκτέλεση έργων και επισκευών. - 

Εισηγείται στο Δημοτικό Συμβούλιο, δια του Δημάρχου, 
προμήθεια αθλητικών υλικού και στις τεχνικές Υπηρεσίες 
τη σύνταξη μελετών και εκπόνηση σχεδίων για νέους 
αθλητικούς χώρους. 

Στην διαδικασία και έλεγχό του υπάγονται όλα τα αθλη¬ 


τικά δημοτικά γήπεδα καθώς και κάθε αθλητική εγκατά¬ 
σταση. 

Καθορίζει, σε συνεργασία με τους ενδιαφερομένους 
αθλητικούς φορείς, τις ώρες εκτέλεσης των προγραμμά¬ 
των τους και τους καθορίζει τις ημέρες άθλησης και εκγύ¬ 
μνασης. 

Εισηγείται κατά την σύνταξη του προϋπολογισμού την 
ετήσια οικονομική ενίσχυσή τους, στα πλαίσια της οικονο¬ 
μικής αντοχής του Δήμου. 

Ασχολείται με τπν ιεράρχηση και προώθηση προβλημά¬ 
των παιδείας. 

Παρακολουθεί τις δραστηριότητες των Σχολείων. 

Συνεργάζεται με τους συλλόγους των εκπαιδευτικών. 

Φροντίζει για την σύσταση σε συνεργασία με την διοί¬ 
κηση των Δημοτικών Επιτροπών Παιδείας, των Σχολικών 
Επιτροπών και παρακολουθεί τις δράστη ριότητές τους. 

Μεριμνά για την αρτιώτερη λειτουργία των εκπαιδευτη¬ 
ρίων και γενικά ασκεί όλες τις αρμοδιότητες που έχουν 
αποδοθεί ή πρόκειται να αποδοθούν στην Τοπική Αυτο¬ 
διοίκηση σχετικά με την εκπαίδευση. 

Τηρεί την ισχύουσα Νομοθεσία όσον αφορά τις επιχο¬ 
ρηγήσεις των σχολικών Επιτροπών και τους απολογι¬ 
σμούς. 

ΓΡΑΦΕΙΟ ΠΡΩΤΟΚΟΛΛΟΥ ΔΙΕΚΠΕΡΑΙΩΣΗΣ 
ΑΡΧΕΙΟΥ. ΕΝΗΜΕΡΩΣΗ ΠΟΛΙΤΗ 

Φροντίζει για την παραλαβή, πρωτοκόλληση, συσχέτιση 
και διεκπεραίωση όλων των εισερχομένων εγγράφων τα 
οποία και διανέμει στις Υπηρεσίες του Δήμου καθώς και 
των εξερχομένων. 

Τηρεί όλα τα κατά Νόμο σχετικά βιβλία. Διεκπεραιώνει 
αυθημερόν όλη την εισερχομένη και εξερχομένη αλληλο¬ 
γραφία του Δήμου. 

Τηρεί το Γενικό Αρχείο του Δήμου, εκδίδει τα αντί¬ 
γραφα των εγγράφων στοιχείων που υπάρχουν σ' αυτό, 
ύστερα από έγκριση και φροντίζει για την εκκαθάρισή του 
σύμφωνα με τις σχετικές αποφάσεις. 

Φυλάσσει και συντηρεί τα δημοτικά έγγραφα όλων των 
υπηρεσιών είναι υπεύθυνο για τη σωστή αρχειοθέτησή 
τους. 

Εκδίδει στοιχεία που κάθε φορά ζητούνται από τις διά¬ 
φορες υπηρεσίες του Δήμου. 

Ενημερώνει τους πολίτες για τα δικαιώματά τους και τις 
ενέργειες που απαιτούνται για την διεκπεραίωση των υπο¬ 
θέσεων τους και τους εφοδιάζει με τα πληροφοριακά 
στοιχεία και τα διαθέσιμα έντυπα. 

Κατευθύνει τους πολίτες στη διεκπεραίωση των υποθέ- 
σεών τους τους συμβουλεύει για την καλύτερη αντιμετώ¬ 
πιση των προβλημάτων τους και τους ενημερώνει για την 
πορεία τους. 

Κατευθύνει και οργανώνει την επικοινωνία των πολιτών 
με τις υπηρεσίες Τμήματα Γραφεία του Δήμου. 

Ενημερώνει με τα μέσα μαζικής ενημέρωσης και κάθε 
άλλο πρόσφορο μέσο τους πολίτες για τα νέα μέτρα που 
αποφοσΐζονται κάθε φορά. 

Δέχεται υποδείξεις και προτάσεις για αλλαγές που συμ¬ 
βάλλουν στην βελτίωση της λειτουργίας του Δήμου και στη 
λήψη μέτρων που τους αφορά. 

Δέχεται υποδείξεις και προτάσεις για αλλαγές που συμ¬ 
βάλλουν στην βελτίωση της λειτουργίας του Δήμου και στη 
λήψη μέτρων που τους αφορά αποοκοπώντας έτσι με τις 
ρυθμίσεις αυτές στην ενεργοποίηση του πολίτη μέσα και 
από αυτή τη διαδικασία δίνοντάς του τη δυνατότητα να με¬ 
τέχει με τις δικές του ιδέες προτάσεις και τη δημιουργική 

του φαντασία στο Κοινωνικό γίγνεσθαι και στη γενικότερη 
προσπάθεια σχεδιασμού για την ανάπτυξη. 

Υποχρεούται να εφοδιάζεται με τα απαραίτητα πληρο¬ 
φοριακά έντυπα, αιτήσεις κ.λπ. και να παρέχει κάθε διευ¬ 
κόλυνση για την άμεση ενημέρωση και εξυπηρέτηση των 
πολιτών. 

Είναι ευνόητο ότι το Γραφείο επικοινωνίας και πληρο¬ 
φόρησης πολίτη δεν υποκαθισιά σε καμιά περίπτωση τις 
αρμόδιες υπηρεσίες Δήμου στα αντικείμενά τους, αλλά 
υποβοηθεΐ το έργο τους και εξυπηρετεί τον πολίτη. 

Τμήμα Οικονομικό 

ΓΡΑΦΕΙΟ ΒΕΒΑΙΩΣΕΩΣ ΦΟΡΩΝ - ΤΕΛΩΝ 
ΔΙΚΑΙΩΜΑΤΩΝ ΔΗΜΟΤΙΚΗΣ ΠΕΡΙΟΥΣΙΑΣ 
ΠΡΟΫΠΟΛΟΓΙΣΜΟΥ - ΑΠΟΛΟΓΙΣΜΟΥ - 
ΓΡΑΦΕΙΟ ΕΚΚΑΘΑΡΙΣΗΣ 
ΚΑΙ ΕΝΤΟΛΗΣ ΔΑΠΑΝΩΝ ΠΡΟΜΗΘΕΙΩΝ 

Επιμελείται και διεκπεραιώνει την απαιτουμένη διαδι¬ 
κασία για τη βεβαίωση των κάθε φΰαεως τελών, δικαιωμά¬ 
των, φόρων και εισφορών και συντάσσει τους αναγκαίους 
φορολογικούς και χρηματικούς καταλόγους. 

Προβαίνει σε έλεγχο για την επιβεβαίωση των στοιχείων 
των δηλώσεων και επιφέρει τις αντίστοιχες διορθώσεις ή 
εισηγείται την επιβολή προστίμου. Φροντίζει για την 
έγκαιρη δημόσια ανακοίνωση πρόσκληση για την υποβολή 
δηλώσεων όπου απαιτείται τούτο για την επιβολή των τε¬ 
λών κ.λ.π. στην αρχή κάθε χρόνου. 

Επιμελείται της κανονικής και εγκαίρου συντάξεως 
αποστολής την γνωστοποιήσεων για την έγγραφή των 
υπόχρεων φορολογουμένων στους φορολογικούς κατα¬ 
λόγους καθώς και των προσκλήσεων και αποφάσεων των 
επιτροπών επίλυσης φορολογικών διαφορών. 

Επιμελείται της απιτουμένης διαδικασίας για την δημο- 
πράτηση και βεβαίωση των τελών χρήσεως κοινοχρήστων 
χώρων γενικά. 

Της διενέργειας ελέγχου, όσον αφορά στην έκταση των 
χώρων που χρησιμοποιούνται και προβαίνει σε περί¬ 
πτωση διαπίστωσης χρήσεως χώρων που αναφέρονται χω¬ 
ρίς άδεια του Δήμου ή μεγαλύτερης έκτασης χρόνου σε 
σχέση με την άδεια που χορηγήθηκε, στη σύνταξη του οι¬ 
κείου βεβαιωτικού καταλόγου κατόπιν απόφασης Δημάρ¬ 
χου και σύμφωνα με τις διατάξεις που ισχύουν εκάστοτε 
περί βεβαιώσεως των εσόδων του Δήμου. 

Επιμελείται της βεβαιώσεως του τέλους καθαριότητας 
και φωτισμού. 

Ασκεί τον έλεγχο και την παρακολούθηση της βεβαιώ¬ 
σεως και εισπράξεως των τελών καθαριότητας και φωτι¬ 
σμού από τη ΔΕΗ. 

Συντάσσει παραστατικά στοιχεία για την κατάρτιση χρη¬ 
ματικών καταλόγων των ακινήτων που στερούνται ηλε¬ 
κτρικών μετρητών, ως και των περιπτώσεων επιστροφών 
βεβαιωθέντων ποσών από τη ΔΕΗ που δεν εισεπράχθη- 
σαν. ν 

Επιμελείται της βεβαιώσεως του φόρου επί των ηλεκτο- 
δοτουμένων χώρων τηρώντας όλες τις προαναφεράμενες 
διαδικασίες των τελών καθαριότητας και φωτισμού. 
Ομοίως επιμελείται της βεβαιώσεως του Τ.Α.Π. 

Προβαίνει σε κάθε ενέργεια του Νόμου σχετικά με την 
βεβαίωση των παντός είδους φόρων και εισφορών. 

Μεριμνά την κετέλεση κάθε προπαρασκευαστικής ερ¬ 
γασίας που αφορά στην διαγραφή βεβαιωθέντων ή επι¬ 
στροφή αχρεωστήτως εισπραχθέντων φόρων, τελών και 
δικαιωμάτων. 


Διεκπεραιώνει όλη τη διαδικασία επιλύσεως φορολογι¬ 
κών διαφορών. 

Τηρεί τα βιβλία που προβλέπονται από το Νόμο. 

Τηρεί κτηματολόγιο όλων των κτημάτων που ανήκουν 
στην κυριότητα του Δήμου. 

Για κάθε ακίνητο που περιλαμβάνεται στο Κτηματολό¬ 
γιο τηρείται ιδιαίτερος φάκελλος στον οποίο περιέχονται 
τα δικαιολογητικά της εγγραφής, τοπογραφικό διάγραμμα 
και κάθε άλλο σχετικό στοιχείο. 

Φροντίζει για την ασφάλιση της κινητής και ακίνητης 
περιουσίας του Δήμου και των αυτοκινήτων που ανήκουν 
στην κυριότητα του, ύστερα από έγκριση και εντολή Δη¬ 
μάρχου και για κάθε αντικείμενο που ασφαλίζεται τηρεί 
ιδιαίτερο φάκελλο. 

Φροντίζει για την έγκαιρη εκμίσθωση των ακινήτων του 
Δήμου και την υπογραφή των σχετικών συμβάσεων και πα¬ 
ρακολουθεί την καλή εκτέλεση των όρων τους. 

Συντάσσει τις βεβαιωτικές καταστάσεις των εσόδων 
από μισθώματα και τηρεί τα βιβλία που ορίζει ο Νόμος, κα¬ 
θώς και ειδικό φάκελλο για κάθε μισθά. 

Τηρεί βιβλίο των κοινοχρήστων χώρων και τους σχετι¬ 
κούς φακέλλους. 

Τηρεί επίσης βιβλίο επίπλων και γενικά του μη αναλώσι¬ 
μου υλικού και φροντίζει για την καταγραφή και παρακο¬ 
λούθηση αυτού και τη σχετική χρέωση των Υπηρεσιών. 

Στην αρμοδιότητα του Γ ραφείου αυτού ανάγεται η εκτέ¬ 
λεση κάθε εργασίας που αφορά στην κατάρτιση του προϋ¬ 
πολογισμού και απολογισμού εσόδων και εξόδων του Δή¬ 
μου και των επ’ αυτών εκθέσεων και η μέριμνα της ψηφί¬ 
α εως και εγκρίσεως αυτών. 

Μελετά και εισηγείται με βάση τα οικονομικά στοιχεία 
του Δήμου, τους όρους των σχεδίων συμβάσεων δανείων 
αυτού και ενεργεί για την πραγματοποίησή τους. 

Παρακολουθεί, συγκεντρώνει, ελέγχει και καταχωρεί 
στα σχετικά λογιστικά βιβλία τα αποτελέσματα του προϋ¬ 
πολογισμού εσόδων και εξόδων, του Δημοτικού χρέους 
και της δημοτικής περιουσίας γενικά. 

Εισηγείται την αναμόρφωση του προϋπολογισμού με 
την εγγραφή νέων εσόδων και την χορήγηση συμπληρω¬ 
ματικών και εκτάκτων πιστώσεων. 

Τηρεί ειδικό Αρχείο προϋπολογισμών και απολογισμών 
του Δήμου, με όλες τις σχετικές εγκριτικές αποφάσεις, 
καθώς και τις αποφάσεις του δημοτικού χρέους. 

Τηρεί όλα τα βιβλία που ορίζονται από την σχετική Νο¬ 
μοθεσία και τα απαραίτητα βοηθητικά. 

Συγκεντρώνει στατιστικά στοιχεία που αναφέρονται γε¬ 
νικά στα οικονομικά ζητήματα που αφορούν στο Δήμο και 
είναι χρήσιμα για τις προβλέψεις του προϋπολογισμού. 

Παραβάλλει τις μηνιαίες καταστάσεις ληψοδοσίας που 
ουντάσσονται από το Ταμείο του Δήμου με τις εγγραφές 
των λογιστικών βιβλίων, για την αποκατάσταση σφαλμά¬ 
των που μπορεί να έχουν γίνει. 

Φροντίζει για την απόδοση λογαριασμών του Δημάρχου 
μέσα στις προθεσμίες του Νόμου για τα έργα, προμήθειες 
κ.λ.π. που εκτελούνται χωρίς δημοπρασία. 

Φροντίζει για την εκκαθάριση και εντολή της πληρωμής 
όλων των δαπανών του Δήμου, σύμφωνα με το Νόμο, την 
έκδοση των καταλογιστικών αποφάσεων για τα ελλείμ¬ 
ματα που παρουσιάζονται ή για τις ζημιές του Δήμου που 
προέρχονται από άλλες αιτίες και τη βεβαίωση, σαν δημο¬ 
τικού εσόδου, χρεών που προέρχονται από απώλεια ή 
βλάβη υλικών του Δήμου. 

Εκδίδει τα χρηματικά εντάλματα στα ονόματα των δι¬ 
καιούχων, καταχωρεί στα βιβλία και στη συνέχεια μετά την 

υπογραφή από τον προϊστάμενο του τμήματος και το Δή¬ 
μαρχο τα στέλνει στο Δημοτικό Ταμείο για εξόφληση. Τη¬ 
ρεί τον λογαριασμό του παθητικού υπολοίπου. 

Συντάσσει τις μισθοδοτικές καταστάσεις όλου του προ¬ 
σωπικού του Δήμου με βάσει τα παραστατικά στοιχεία που 
κοινοποιούνται από το Γραφείο Διοίκησης. 

Παρακολουθεί τη μισθοδοτική κατάσταση όλων των ερ¬ 
γαζομένων στον Δήμο και εκδίδει τις σχετικές βεβαιώσεις 
και πιστοποιητικά, οσάκις ζητούνται. 

Τηρεί μισθολογικό Μητρώο για κάθε εργαζόμενο. 

Εκδίδει στο τέλος χρόνου τις βεβαιώσεις αποδοχών του 
άρθρου 70 παρ. 3 του Ν.Σ. 3323/55 και συντάσσει τους 
αναλυτικούς πίνακες με τα στοιχεία των δικαιούχων και τα 
ποσά των αμοιβών κ.λ.π. που καταβλήθηκαν ολόκληρο το 
χρόνο στο προσωπικό. 

Παρακολουθεί όλα τα θέματα τα εναγόμενα στο μισθο¬ 
λόγιο ολόκληρου του προσωπικού και διεξάγει κάθε συ¬ 
ναφή εργασία. 

Φροντίζει για την προμήθεια όλων των ειδών και υλικών 
που χρειάζονται οι Υπηρεσίες του Δήμου και ενεργεί όλες 
τις πράξεις που απαιτούνται μέχρι να υπογραφούν από τις 
αρμόδιες Επιτροπές τα οριστικά πρωτόκολλα παραλαβής 
και να παραδοθούν στις αποθήκες του Δήμου τα πιο πάνω 
είδη. 

ΤΜΗΜΑ ΤΑΜΙΑΚΗΣ ΥΠΗΡΕΣΙΑΣ 
Γραφείο Εσόδων και Εξόδων 

Μελετά την τήρηση σύμφωνα με την κείμενη Νομοθε¬ 
σία των λογιστικών βιβλίων και ελέγχει τις καταχωρούμε- 
νες κάθε μήνα εγγραφές. 

Επιμελείται την έκδοση και αποστολή των ατομικών 
προκλήσεων προς τους οφειλέτες του Δήμου. 

Παραδίδει έγκαιρα στο εισπρακτορικό όργανο αντί¬ 
γραφα των χρηματικών καταλόγων για να επιμεληθεί την 
αντίστοιχη είσπραξη. 

Κατανέμει κατ' είδος εσόδου τους εισπρακτέους χρη¬ 
ματικούς καταλόγους και παρακολουθεί την είσπραξη 
τους και ενεργεί τις πιστώσεις στους πιο πάνω τίτλους των 
πληρωθέντων ποσών. 

Ενεργεί τις εισπράξεις των κάθε είδους Δημοτικών εσό¬ 
δων με την έκδοση διπλοτύπων αποδείξεων. 

Η διαδικασία της είσπραξης των βεβαιωθέντων δημοτι¬ 
κών εσόδων ρυθμίζεται από τις διατάξεις του από 17-5/ 
15.6.1959 Β. Δ/τος όπως αυτές κάθε φορά τροποποιοϋ- 
νται. 

Ο έλεγχος των αποστελλομένων στο Γ ραφείο αυτό χρη¬ 
ματικών ενταλμάτων για πληρωμή εξόδων του Δήμου και 
κάθε άλλου νόμιμου για πληρωμή τίτλου. 

Ο πιο πάνω έλεγχος συνίσταται: α) στο νομότυπο της 
υπογραφής του εντάλματος, β) στην πληρότητα των δι- 
καιολογητικών τα οποία πρέπει να συνοδεύουν τα εντάλ¬ 
ματα, γ) στην έκδοση του εντάλματος σε βάρος και μέσα 
στα όρια της νόμιμα χορηγηθείσης πίστωσης. 

Η πληρωμή κάθε δαπάνης γίνεται στον πραγματικό δι¬ 
καιούχο ή τον πληρεξούαιο του προκειμένου δε για νομικά 
πρόσωπα ατον νόμιμο αντιπρόσωπό του ή ατον νόμιμο δι¬ 
καιούχο της απαίτησης. 

Ο ενεργήσας τον έλεγχο του χρηματικού καταλόγου 
οφείλει να αναγράφει σ’ αυτό με σφραγίδα ή ιδιοχείρως τη 
λέξη ελέγχθηκε και να βεβαιώνει αυτό με την υπογραφή 
του. 

Επίσης ο Ταμιακός υπάλληλος οφείλει να αναγράφει 
στο εξοφλούμενο Χρηματικό ένταλμα με σφραγίδα ή ιδιό¬ 
χειρα τη λέξη «πληρώθηκε» και τη χρονολογία που έγινε η 


πληρωμή βεβαιωθέντος τούτο με την υπογραφή του. 

Η διαδικασία της πληρωμής και εξόφλησης του χρηματι¬ 
κού εντάλματος ρυθμίζεται από τις σχετικές διατάξεις του 
Ν. 1188/81 και τις αντίστοιχες του από 17-5/15.6.1958 
Β. Δ/τος όπως αυτές κάθε φορά τροποποιούνται. 

Τηρούνται τα προβλεπόμενα από την κείμενη Νομοθε¬ 
σία λογιστικά βιβλία. 

Καταρτίζει τους μηνιαίους - τριμηνιαίους και ετήσιους 
λογαριασμούς της διαχείρισης εσόδων και εξόδων και κα¬ 
ταρτίζει τον ετήσιο απολογισμό εσόδων - εξόδων εξόδων. 

Αποδίδει τις κρατήσεις υπέρ τρίτων στους δικαιού¬ 
χους. 

Ο Δημοτικός Ταμίας δεν έχει δικαίωμα να κρατά στο Τα¬ 
μείο από το ένα δωδεκατημόριο των εξόδων που είναι 
γραμμένο στον προϋπολογισμό του Δήμου σύμφωνα με 
τον Κώδικα Δήμων και Κοινοτήτων άρθρον 215 παρ. 2. 

Παραλαμβάνει κάθε μέρα τις εισπράξεις που πραγματο¬ 
ποιούνται απά το εισπρακτορικό όργανο και φυλάσσει αυ¬ 
τές με ευθύνη του και είναι υποχρεωμένος για διασφάλιση 
να τις καταθέτει στην Τράπεζα Ελλάδας ή στο Ταμείο Πα¬ 
ρακαταθηκών και Δανείων ή στην Εθνική Τράπεζα. 

ΤΜΗΜΑ ΤΕΧΝΙΚΟ 

ΓΡΑΦΕΙΟ ΠΡΟΓΡΑΜΜΑΤΙΣΜΟΥ - ΜΕΛΕΤΩΝ 
ΟΔΟΠΟΙΙΑΣ ΠΛΑΤΕΙΩΝ ΚΤΙΡΙΩΝ 
ΣΧΕΔΙΟΥ ΠΟΛΕΩΣ - ΑΠΑΛΛΟΤΡΙΩΣΕΩΝ 

Φροντίζει για την σύνταξη του Τεχνικού προγράμματος 
σε συνεργασία με την οικονομική Υπηρεσία του Δήμου. 

Παρακολουθεί την υλοποίηση του Τεχνικού Προγράμ¬ 
ματος και ενημερώνει το Γ ραφείο του Δημάρχου επί της 
εξελίξεως των διαφάρων έργων σε μέσα, υλικά και δαπά¬ 
νες. 

Έχει την ευθύνη σύνταξης όλων των μελετών που έχουν 
σχέση με έργα οδοποιίας ήτοι μελέτη για την κατασκευή 
οδών, χωματουργικών έργων, και κάθε προμήθεια σχετική 
με θέματα οδοποιίας. 

Έχει την ευθύνη συντάξεως όλων των μελετών που 
έχουν σχέση με οικοδομικά έργα ήτοι μελέτες κατα¬ 
σκευής, κτιρίων πλατειών και κάθε προμήθεια σχετική με 
τα έργα αυτά. 

Έχει την ευθύνη συντάξεως όλων των μελετών που 
έχουν σχέση με κατασκευές αγωγών ύδρευσης, φρεατίων 
υδροσυλλογής, καθαρισμού ρεμμάτων κ.λ.π. Παρακολου¬ 
θεί άμεσα και ελέγχει τα εκτελούμενα έργα. 

Παρακολουθεί την κατάσταση των έργων που τελείω¬ 
σαν και φροντίζει για την συντήρηση και παραλαβή τους. 

Ελέγχει την πληρότητα των διαγραμμάτων που υποβάλ¬ 
λονται με αιτήσεις τροποποιήσεις του ρυμοτομικού σχε¬ 
δίου και παρέχει οδηγίες για την κατάλληλη συμπλήρωση 
αυτών από τους ενδιαφερομένους. 

Συντάσσει τα διαγράμματα του ρυμοτομικού σχεδίου 
που εφαρμόζονται από τον Δήμο. 

Επιμελείται της εφαρμογής της διαδικασίας επέκτασης 
ή τροποποίησης των ρυμοτμοικών σχεδίων, όπως δόμη¬ 
σης, ανακοινώσεις, κοινοποιήσεις, συγκέντρωσης εκτά¬ 
σεων, καταρτισμό φακέλλων προς υποβολή στο ΥΠΕ- 
ΧΩΔΕ με όλα τα στοιχεία και τις αποφάσεις του Δημοτικού 
Συμβουλίου κ.λ.π. 

Συντάσσει εισηγήσεις προς το Δημοτικό Συμβούλιό για 
κάθε τροποποίηση του ρυμοτομικού σχεδίου ως και τις εν¬ 
στάσεις που σύμφωνα με τη νόμιμη διαδικασία υποβάλλο¬ 
νται στις οποίες διατυπώνει υπεύθυνη γνώμη για την ανα¬ 
γκαιότητα και σκοπιμότητα και το δικαιολογημένο ή όχι 
αποδοχής αυτών, από πλευράς κοινού συμφέροντος. 

Παρακολουθεί την εξέλιξη της διαδικασίας επεκτάσεων 
ή τροποποιήσεων ρυμοτομικού σχεδίου στο Υπουργείο 
Δημοσίων Έργων μέχρι ολοκλήρωσης αυτής με έκδοση 
διατάγματος ή Υπουργικής απόφασης απόρριψης και ενη¬ 
μερώνει αντίστοιχα τη Διοίκηση του Δήμου. 

Εφαρμόζει σύστημα παρακολούθησης των υπέρ του 
Δήμου απαλλοτριώσεων κάθε μορφής. 

Φροντίζει για την έγκαιρη εκδήλωση και μέσα στα χρο¬ 
νικά όρια που καθορίζονται από τις κείμενες διατάξεις των 
αναγκαίων ενεργειών του Δήμου σε όλες τις φάσεις της 
διαδικασίας των απαλλοτριώσεων μέχρι ολοκλήρωσης αυ¬ 
τού. 

Συλλέγει τα απαραίτητα στοιχεία για την εξακρίβωση 
της πραγματικής αξίας των απαλλοτριουμένων ακινή¬ 
των. 

φροντίζει για την συγκέντρωση, σωστή ταξινόμηση και 
αρχειοθέτηση των πάσης φύσεως διαγραμμάτων των δια¬ 
φόρων Υπηρεσιών που ενδιαφέρουν το Δήμο, όπως πινα¬ 
κίδες ρυμοτομικού σχεδίου, διαγράμματα αποτύπωσης 
κοινόχρηστων εγκαταστάσεων αεροφωτογραφίες δια¬ 
γραμμάτων και σχεδίων υψομετρικής διαμόρφωσης των 
κοινοχρήστων χώρων του Δήμου, διαγραμμάτων τροπο¬ 
ποίησης αυτών κ.λ,π. 

Επιμελεείται της καταλλήλου σήμανσης των παραπάνω 
στοιχείων ώστε να διατηρούνται πάντα ενήμερα ως προς 
τη μορφή που ισχύει εκόστοτε. 

Αρχειοθετεί κατά κατηγορία τα διαγράμματα, τις απο¬ 
φάσεις που αφορούν τις αρχικές διαμορφώσεις και τις με- 
τέπειτα μεταβολές των παραπάνω διαγραμμάτων. 

Επιμελείται της χορήγησης στοιχείων σε πάντα αιτοϋ- 
ντα για τη σωστή εφαρμογή ρυμοτομίας και υψομετρικής 
διαμόρφωσης των χώρων του Δήμου, παρακολουθεί τη 
σωστή εφαρμογή αυτών. 

Χειρίζεται όλα τα θέματα που σχετίζονται με τις άδειες 
οικοδομών στο βαθμό που εμπίπτουν εκάστοτε στην αρ¬ 
μοδιότητα του Δήμου. 

Χειρίζεται όλα τα θέματα σύνταξης, τήρηοης παροχής 
στοιχείων που έχουν σχέση με την εφαρμογή κτηματολο¬ 
γίων πόλης σε βαθμό που εμπίπτουν εκόστοτε στην αρμο¬ 
διότητα του Δήμου, χειρίζεται θέματα σύνταξης πολεοδο- 
μικών μελετών παρακολουθεί και φροντίζει για την εφαρ¬ 
μογή αυτών. Επιμελείται της συγκέντρωσης στοιχείων για 
διαμόρφωση προτάσεων καταλλήλων μέτρων επίλυσης 
των διαφόρων κυκλοφοριακών προβλημάτων. 

Έχει την ευθύνη για την εκτέλεση όλων των έργων κτι- 
ριακών και πλατειών που αναφέρονται στο αντίστοιχο 
τμήμα μελετών. 

Μεριμνά για την συντήρηση των δημοτικών κτιρίων στη 
διακόσμηση της πόλης και των δημοτικών Καταστημάτων 
και μεριμνά για την επίβλεψη και εκτέλεση των σχετικών 
εργασιών. 

Φροντίζει για όλες τις υποθέσεις που έχουν σχέση με 
την ονοματοδοσία των οδών και πλατειών και την εκτέ¬ 
λεση των απαραιτήτων σχετικών εργασιών. 

Επιμελείται διαφόρων μικρών έργων άμεσης προτε¬ 
ραιότητας που οι τεχνικές υπηρεσίες κρίνουν σκόπιμο να 
κατασκευάσουν. 

Επιμελείται όλων των κατασκευών αυτών και φροντίζει 
παράλληλα τον συντονισμό εργασιών την τήρηση των ημε¬ 
ρολογίων εργασίας τη σύνταξη των δελτίων εργασίας του 
προσωπικού των συνεργείων και των μηχανικών μέσων. 


ΓΡΑΦΕΙΟ ΚΑΘΑΡΙΟΤΗΤΑΣ 
ΠΕΡΙΣΥΛΛΟΓΗ ΑΠΟΡΡΙΜΜΑΤΩΝ 
ΚΑΘΑΡΙΟΤΗΤΑΣ ΚΟΙΝΟΧΡΗΣΤΩΝ ΧΩΡΩΝ 

Φροντίζει για την συλλογή και αποκομιδή των αποριμμά- 
των της πόλης. Προγραμματίζει τη συλλογή αχρήστων 
αντικειμένων και γενικά έχει την ευθύνη της σωστής λει¬ 
τουργίας αποκομιδής απορριμμάτων με το σύστημα των 
κάδων. 

Φροντίζει για την καθαριότητα των οδών, πλατειών και 
γενικά κοινοχρήστων χώρων της πόλης και τη λήψη κάθε 
μέτρου που είναι απαραίτητο για την ευπρεπή εμφάνιση 
τους και ακόμη φροντίζει για τον ειδικό ευπρεπισμό της 
πόλης κατά τις εορταστικές εκδηλώσεις (ασβέστωμα κρα¬ 
σπέδου, σημαιοστολισμός κ.λ.π.). 

ΓΡΑΦΕΙΟ ΚΗΠΩΝ ΚΑΙ ΔΕΝΔΡΟΣΤΟΙΧΙΩΝ 

Επιμελείται για την εφαρμογή των προγραμμάτων δεν¬ 
δροφύτευσης. 

Μεριμνά για την διαφύλαξη και την προστασία του περι¬ 
βάλλοντος. 

Μεριμνά για την δημιουργία παιδικών χαρών και την λει¬ 
τουργία. 

Φροντίζει για την συντήρηση και βελτίωση των κήπων 
εφαρμόζει την Ανθοκομική - Κηπουρική, τέχνη για την κα¬ 
λαίσθητη εμφάνιση του πρασίνου και τον συνδυασμό των 
φυτών. 

Είναι υπεύθυνο για το πότισμα τους ψεκασμούς και την 
καθαριότητα των χώρων πρασίνου έχοντας στην διάθεσή 
του τα σχήματα και εργαλεία που απαιτούνται (βυτιοφόρα 
κ.λ,π.). 

Φροντίζει για την συντήρηση, βελτίωση και επέκταση 
τω δενδροστοιχιών του Δήμου, λίπανση σκάλισμα το κλά¬ 
δεμα και την δημιουργία φυτωρίου. 

ΓΡΑΦΕΙΟ ΥΔΡΕΥΣΗΣ 

Συντάσσει τις αιτήσεις παροχής νερούς. 

Παραλαμβάνει το νερό από τα μέσα μεταφοράς. 

Φροντίζει για την καλή λειτουργία των μηχανημάτων 
αντλήσεως του νερού. 

Φροντίζει ώστε όλες οι δεξαμενές να είναι πλήρεις ύδα- 
τος. 

Χλωριώνει το νερό καθημερινά σύμφωνα με τις οδηγίες 
της Δ/νσης Υγιεινής. 

Συντηρεί το δίκτυο ύδρευσης. 

Τοποθετεί τις παροχές νερού και ελέγχει υδρομετρητές 
κατανάλωσης νερού. 

Αποκαθιστά τις βλάβες του δικτύου ύδρευσης καθώς 
και ίων υδρομετρητών. 

Φροντίζει και αποκαθιστά τους χώρους όπου υπάρχει 
βλάβη, τόσο στα δημοτικά κτίρια. 

Φροντίζει για την κατά προτεραιότητα την τοποθέτηση 
της παροχής. 

Μεριμνά για την τήρηση των βιβλίων παραλαβής νερού 
και βεβαίωσης αυτού. 

'Αρθρον 9ον 

Ο τρόπος λειτουργίας των Υπηρεσιών εκτός από όσα 
ορίζουν οι Νόμοι 1188/1981, 158Θ/1986 στις ιδιαίτερες 
λεπτομέρειες της, καθορίζονται με ειδικούς κανονισμούς 
που θα ψηφίζονται απδ το Δημοτικό Συμβούλιο. 

’Αρθρον ΙΟον 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Προϊστάμενος Δ/νσης. 

Προίσταται όλων των Τμημάτων της Δ/νσης αυτής. 

Ελέγχει και εποπτεύει το προσωπικό της και το καθοδη- 

γεί σύμφνα με τις οδηγίες του Δημάρχου. 

Τηρεί το εμπιστευτικό πρωτόκολλο του Δήμου. 

Αποφασίζει και χαρακτηρίζει την αλληλογραφία και την 
στέλνει στις αρμόδιες Υπηρεσίες μέσω του Γραφείου 
Διοίκησης. 

θεωρεί όλα τα έγγραφα που συντάσαονται από τις Υπη¬ 
ρεσίες της Δ/νοης και μονογράφει τα σχέδιά της. 

Παρακολουθεί την πορεία κάθε σχετικού με την Διεύ¬ 
θυνση θέματος. 

Εισηγείται αρμόδια για τη διάθεση του προσωπικού σύμ¬ 
φωνα με τις ανάγκες των τμημάτων της Διεύθυνσης. 

Ασκεί τις αρμοδιότητες που του έχουν ανατεθεί σύμ¬ 
φωνα με το Νόμο ή κατ' εξουσιοδότηση. 

ΠΡΟΪΣΤΑΜΕΝΟΙ ΤΜΗΜΑΤΩΝ 

ΠροΤστανται όλων των Γραφείων του τμήματός τους. 

Παρακολουθούν την Νομοθεσία και Νομολογία και ενη¬ 
μερώνουν ανάλογα τις υπηρεσίες. 

Παρακολουθούν τις ώρες προσέλευσης και αποχώρη¬ 
σης του προσωπικού και ενημερώνουν ανάλογα τον Δή¬ 


μαρχο. 

Ελέγχουν και θεωρούν με μονογραφή όλα τα έγγραφα 
που συντάσαονται από τα Γραφεία του Τμήματος. 

Εισηγούνται στο Δημοτικό Συμβούλιο διά της Διεύθυν¬ 
σης για θέματα που έχουν σχέση με τα τμήματά τους. 

Ασκούν αρμοδιότητες που τους έχουν ανατεθεί σύμ¬ 
φωνα με το Νόμο ή κατ’ εξουσιοδότηση. 

Έχει προβλεφθεΐ η σχετική πίστωση στον προϋπολογι¬ 
σμό του Δήμου, τα δε τακτικά έσοδα των δύο τελευταίων 
ετών είναι υπέρ του διπλασίου από εκείνα των υπαλλήλων 
που θα προσληφθούν, όμως η δαπάνη δεν μπορεί να υπο¬ 
λογιστεί επακριβώς. 

Η απόφαση αυτή να δημοσιευθε! στην Εφημερίδα της 
Κυβερνήσεως. 

Πειραιάς, 15 Σεπτεμβρίου 1995 

Με εντολή Περιφ. Διευθυντή 
Ο Διευθυντής 
ΣΠ. ΔΗΜΗΤΡΑΚΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




